DISREGARD ເຈົ້າໜ້າທີ່ສະຫະພາບຢູໂຣບ ຫລືອີຢູ ຢາກເຈລະຈາການຄ້າເສລີກັນ
ກອງ​ປະຊຸມ​ສຸດ​ຍອດ​ປະຈໍາປີ​ນີ້ ​ແມ່ນ​ມີ​ຂຶ້ນທ່າມກາງ​ວິ​ກິດ​ການ​ທາງການ​ເງິນ​​ແຫ່ງ​ພາກ​ພື້ນ​ຢູ​ໂຣບ ທີ່​ກໍາລັງ​ມີ​ຢູ່ຕໍ່​ມາ​ນັ້ນ.
ເຈົ້າໜ້າທີ່ການຄ້າຄົນສໍາຄັນທ່ານນຶ່ງຂອງສະຫະພາບຢູໂຣບສະແດງຄວາມ ປະສົງຢາກຈະເລີ່ມທໍາການເຈລະຈາເຮັດສັນຍາການຄ້າເສລີ ໃນຂອບເຂດທີ່ກ້ວາງໄກ ກັບສະມາຄົມປະຊາຊາດເອເຊຍຕາເວັນອອກສຽງໃຕ້ ຫລືອາຊ່ຽນນັ້ນ ຄວາມເຫັນດັ່ງກ່າວນີ້ໄດ້ມີຂຶ້ນຢູ່ທີ່ກອງປະຊຸມສຸດຍອດທຸລະກິດບັ້ນ ນຶ່ງ ລະຫວ່າງບັນດາເຈົ້າໜ້າທີ່ສະຫະພາບຢູໂຣບ ຫລືອີຢູ ກັບສະມາ ຄົມອາຊຽນ ເມື່ອວັນອາທິດຜ່ານມານີ້ ລ່ວງໜ້າກອງປະຊຸມສຸດຍອດອາຊ່ຽນທີ່ກໍາປູເຈຍໃນອາທິດນີ້ ຜູ້ສື່ຂ່າວວີໂອເອ Irwin Loy ມີລາຍງານມາຈາກ ນະຄອນຫລວງພະນົມເປັນ ຊຶ່ງທອງປານຈະນໍາມາສະເໜີທ່ານໃນອັນດັບຕໍ່ໄປ ທ່ານ Karel De Gucht ຫົວໜ້າກໍາມາທິການການຄ້າຂອງ ສະຫະພາບຢູໂຣບ ກໍາລັງຮຽກຮ້ອງໃຫ້ມີຄວາມສໍາພັນທີ່ໃກ້ຊິດຂຶ້ນກວ່າເກົ່າ ລະຫວ່າງອີຢູແລະກຸ່ມສະມາຄົມອາຊ່ຽນ ທີ່ມີສະມາຊິກສິບປະເທດນັ້ນ ໃນ ລະຫວ່າງກອງປະຊຸມຂອງພວກເຈົ້າໜ້າທີ່ອີຢູແລະອາຊ່ຽນ ເມື່ອວັນອາທິດຜ່ານມານີ້ ທ່ານ De Gucht ໄດ້ຮຽກຮ້ອງໃຫ້ບັນດາຜູ້ຮ່ວມປະຊຸມທັງ ຫລາຍ ຈົ່ງສ້າງຄວາມກ້າວໜ້າທີ່ເປັນຮູບປະທໍາ ໃນການເຈລະຈາຕໍ່ຮອງກັນ ເພື່ອເຮັດສັນຍາການຄ້າເສລີສະບັບນຶ່ງລະຫວ່າງສອງຂົງເຂດນີ້ ຊື່ງທ່ານ De Gucht ກ່າວວ່າ: ທ່ານ De Gucht ກ່າວອີກວ່າ ໃນບໍ່ຊ້ານີ້ ສະຫະພາບຢູໂຣບກໍຈະເລີ່ມເປີດການເຈລະຈາ ກ່ຽວກັບການເຮັດຂໍ້ຕົກລົງການຄ້າແບບສອງຝ່າຍກັບຫວຽດນາມ ອີຢູໄດ້ເລິ່ມເປີດການປຶກສາຫາລືກັບສິງຄະໂປແລະມາເລເຊຍແລ້ວ ກ່ຽວກັບເລື້ອງດຽວກັນນີ້ ແຕ່ທ່ານ De Gucht ກ່າວວ່າ ເປົ້າໝາຍແມ່ນ ເຮັດຂໍ້ຕົກລົງການຄ້າເສລີ ກັບກຸ່ມອາຊ່ຽນໂດຍລວມ ກອງປະຊຸມສຸດຍອດປະຈໍາປີນີ້ ແມ່ນມີຂຶ້ນທ່າມກາງວິກິດການທາງການເງິນແຫ່ງພາກພື້ນຢູໂຣບ ທີ່ກໍາລັງມີຢູ່ຕໍ່ມານັ້ນ ທ່ານ De Gucht ໄດ້ໃຊ້ ຄໍາປາໄສສ່ວນໃຫຍ່ຂອງທ່ານ ໃນວັນອາທິດຜ່ານມານີ້ ກ່າວໃຫ້ຄວາມໝັ້ນໃຈຄືນໃໝ່ ແກ່ບັນດາຜູ້ນໍາອາຊ່ຽນວ່າ ໄລຍະຮ້າຍແຮງທີ່ສຸດຂອງວິກິດການແມ່ນໄດ້ຜ່ານພົ້ນໄປແລ້ວ ເມື່ອສິບຫ້າປີກ່ອນນີ້ ສະຖານະການແມ່ນ ກົງກັນຂ້າມ ຄື ເສດຖະກິດຂອງຂົງເຂດເອເຊຍໄດ້ປະສົບກັບຄວາມວຸ້ນ ວາຍທາງການເງິນຢ່າງໃຫຍ່ໃນເວລານັ້ນ ໃນຄໍາປາໄສຂອງທ່ານນັ້ນ ທ່ານ ສຸຣິນ ພິດສຸວັນ ເລຂາທິການໃຫຍ່ສະ ມາຄົມອາຊ່ຽນ ໄດ້ກ່າວເຍີ້ຍ ແບບຫຍິກແກມຢອກ ບັນດາຄູ່ຕໍາແໜ່ງອີຢູ ຂອງທ່ານວ່າ: ” ການຄ້າລະຫວ່າງທັງສອງຂົງເຂດດັ່ງກ່າວນີ້ ແມ່ນມີບໍລິມາດແລະມູນຄ່າຫລາຍສົມຄວນ ສະມາຄົມອາຊ່ຽນໂດຍລວມແລ້ວ ແມ່ນເປັນພາຄີການຄ້າໃຫຍ່ ອັນດັບສາມຂອງອີຢູ ໃນຂະນະທີ່ອີຢູກໍເປັນພາຄີການຄ້າໃຫຍ່ອັນດັບສອງຂອງອາຊ່ຽນ ທ່ານສຸຣີນ ກ່າວອີກວ່າ ຄວາມສໍາພັນດ້ານເສດຖະກິດທີ່ສໍາຄັນເຫລົ່ານີ້ຈະຕ້ອງເຕີບໂຕຂຶ້ນ ເພື່ອເປັນຕົວກັນກະທົບຕໍ່ສິ່ງທ້າທາຍຕ່າງໆທາງດ້ານການເງິນ ໃນອະນາຄົດໄດ້ ຊຶ່ງທ່ານເວົ້າວ່າ: